**รายชื่อผู้เข้าประชุมสภาองค์การบริหารส่วนตำบลบึงเกลือ**

**สมัยสามัญ สมัยที่ 2 ครั้งที่ 1 ประจำปี พ.ศ. 2566 วันที่ 29 พฤษภาคม 2566**

**ณ ห้องประชุมสภาองค์การบริหารส่วนตำบลบึงเกลือ**

|  |  |  |  |  |  |
| --- | --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **เวลามา** | **ลายมือชื่อ** | **หมายเหตุ** |
| 123456789123456789101112 | นายสอน โสมเค็มนายประยงค์ พละกลางนายเอกชัย บุญกัญญานายเหลี่ยม โคตุเคนนายศิริมงคล ไชยพันธ์นางแต่ง สมสอาดนายปราณี คำสาสินธ์นางสาวสุภาพ บุตตะสานายสวง ยะหา**รายชื่อผู้เข้าร่วมประชุม**นายทศพร ปากวิเศษนายนิยมศักดิ์ เดชารัตน์นายมานิต ไชยเม็งนายพีรพงษ์ มนัสไธสงนางวิภาวดี วันสุขนาสาวศรีสุดา จำปาลาศนางสาวนารี อรัญโสตนายเนรมิต เพ็งศิลานางเบญจมาศ สรภูมิจ.ส.อ.คำรณ ภูหอมหวนนางชุลีพร แย้มดวงนางสาวกาญนภา ทุมมาสุด | ประธานสภาฯรองประธานสภาฯส.อบต.ม.3ส.อบต.ม.4ส.อบต.ม.5ส.อบต.ม.6ส.อบต.ม.7ส.อบต.ม.8ส.อบต.ม.9นายก อบต.รองนายก อบต.รองนายก อบต.เจ้าพนักงานธุรการหัวหน้าสำนักปลัด อบต.ผอ.กองคลังนักวิเคราะห์นโยบายฯนายช่างโยธาชำนาญงานเจ้าพนักงานธุรการปลัด อบต./เลขานุการสภาฯรองปลัด อบต.ผอ.กองการศึกษาฯ | 09.00 น.09.05 น.09.10 น.09.15 น.09.20 น.09.22 น.09.25 น.09.26 น.09.28 น.09.15 น.09.16 น.09.18 น.09.18 น.09.21 น.09.21 น.09.22 น.09.23 น.09.24 น.09.25 น.09.25 น.09.26 น. | สอน โสมเค็มประยงค์ พละกลางเอกชัย บุญกัญญาเหลี่ยม โคตุเคนศิริมงคล ไชยพันธ์แต่ง สมสอาดปราณี คำสาสินธ์สุภาพ บุตตะสาสวง ยะหาทศพร ปากวิเศษนิยมศักดิ์ เดชารัตน์มานิต ไชยเม็งพีรพงษ์ มนัสไธสงวิภาวดี วันสุขศรีสุดา จำปาลาศนารี อรัญโสตเนรมิต เพ็งศิลาเบญจมาศ สรภูมิคำรณ ภูหอมหวนชุลีพร แย้มดวงกาญนภา ทุมมาสุด |  |

2

**รายงานการประชุมสภาองค์การบริหารส่วนตำบลบึงเกลือ**

**สมัยสามัญ สมัยที่ 2 ครั้งที่ 1 ประจำปี พ.ศ. 2566 วันที่ 29 พฤษภาคม 2566**

**ณ ห้องประชุมสภาองค์การบริหารส่วนตำบลบึงเกลือ**

**เริ่มประชุมเวลา 10.00 น.**

จ.ส.อ.คำรณ ภูหอมหวน เมื่อสมาชิกสภาฯ และผู้เข้าร่วมประชุมพร้อมกัน ณ ที่ประชุม

ปลัด อบต./เลขานุการสภาฯ แล้วสำหรับวันนี้เป็นการประชุมสภาองค์การบริหารส่วนตำบลบึงเกลือ สมัยสามัญ สมัยที่ 2 ครั้งที่ 1 วันที่ 29 พฤษภาคม 2566 วันนี้สมาชิกสภาฯ เข้าประชุมทั้งหมด

9 คน จากทั้งหมด 9 คน ก็ถือว่าครบองค์ประชุมตามความ

ในมาตรา 56 วรรคแรก แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง

(ฉบับที่ 7) พ.ศ. 2562

**ระเบียบวาระที่ 1** **เรื่องประธานแจ้งให้ที่ประชุมทราบ**

 ไม่มี

**ระเบียบวาระที่ 2** **เรื่อง รับรองรายงานการประชุมครั้งที่แล้ว**

 1. สมัยสามัญ สมัยที่ 1 ครั้งที่ 1 ประจำปี 2566

 **มติที่ประชุม**  **รับรอง**

 2. สมัยสามัญ สมัยที่ 1 ครั้งที่ 2 ประจำปี 2566

**มติที่ประชุม**  **รับรอง**

**ระเบียบวาระที่ 3**  **เรื่อง กระทู้ถาม**

 **-ไม่มี-**

**ระเบียบวาระที่ 4**  **เรื่อง พิจารณาให้ความเห็นชอบแผนพัฒนาท้องถิ่น**

 **(พ.ศ. 2566 – 2570) ฉบับทบทวน เพิ่มเติมครั้งที่ 1**

นายสอน โสมเค็ม กล่าวต่อที่ประชุมว่า สำหรับระเบียบวาระที่ 4 ญัตติ เรื่อง

ประธานสภาฯ พิจารณาให้ความเห็นชอบแผนพัฒนาท้องถิ่น (พ.ศ.2566 –

2570) ฉบับทบทวน เพิ่มเติมครั้งที่ 1 ก็ขอเชิญปลัดองค์การ

บริหารส่วนตำบลบึงเกลือ

จ.ส.อ.คำรณ ภูหอมหวน กล่าวต่อที่ประชุมว่า ขอขอบคุณท่านประธานสภาฯ สำหรับ

ปลัด อบต./เลขานุการสภาฯ ระเบียบที่เกี่ยวข้อง ก็มีระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ. 2561 ดังต่อไปนี้

ข้อ 21......

 3

ข้อ 21 การแก้ไขแผนพัฒนาเป็นอำนาจของผู้บริหารท้องถิ่นเมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมทั้งแจ้งสภาท้องถิ่น อำเภอ และจังหวัดทราบ

ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

ข้อ 22/1 เพื่อประโยชน์ของประชาชน การเปลี่ยนแปลง

แผนพัฒนาท้องถิ่นให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562

ข้อ 22/2 ในกรณีการเพิ่มเติมหรือเปลี่ยนแปลงแผนพัฒนา

 ท้องถิ่นที่เกี่ยวกับโครงการพระราชดำริ งานพระราชพิธี

รัฐพิธี....

4

 รัฐพิธี นโยบายรัฐบาล และนโยบายกระทรวงมหาดไทย

ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นเพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว สำหรับระเบียบที่เกี่ยวข้องก็มีเท่าที่ได้นำเรียนที่ประชุมไปแล้ว ขอขอบคุณ

นายสอน โสมเค็ม กล่าวต่อที่ประชุมว่า ระเบียบที่เกี่ยวข้องท่านปลัดฯ ก็ได้

ประธานสภาฯ ชี้แจงไปแล้ว ตามที่ได้ดูในร่างแผนฯ มีการบรรจุโครงการที่

จะดำเนินการไว้ในแผนพัฒนาฯ ฉบับที่ได้เพิ่มเติม ขอให้ท่านพิจารณาร่วมกันและสามารถปรับปรุงได้เพื่อจะได้แผนพัฒนาที่ครอบคลุม การที่จะนำโครงการไปดำเนินการนั้นจะต้องบรรจุไว้ในแผนก่อนเข้าสู่การจัดทำข้อบัญญัติฯ มีสมาชิกท่านใดจะซักถามหรือเสนอหรือไม่ขอเชิญท่านส.อบต.หมู่ที่ 4 นายเหลี่ยม โคตุเคน ครับ

นายเหลี่ยม โคตุเคน กล่าวต่อที่ประชุม ผมมีข้อสงสัยในยุทธศาสตร์การพัฒนา

ส.อบต. ม.4 ด้านการท่องเที่ยว แผนงานอุตสาหกรรมและการโยธา

 เรื่อง การจัดทำล่องเรือแพ เพื่อต้อนรับ ดึงดูด และกระตุ้น

ให้มีนักท่องเที่ยวเพิ่มมากขึ้น สร้างรายได้เข้าตำบลบึงเกลือ

มากขึ้น เรื่องนี้ผมขอเสนอว่าก่อนที่จะทำเรื่องล่องเรือแพนั้น

ขอให้มีการบริหารจัดการระบบน้ำในอ่างเก็บน้ำบึงเกลือให้ได้

ก่อน คือ การดำเนินการรองรับน้ำท่วม น้ำแล้ง ที่มีปัญหามา

ช้านานให้เป็นระบบก่อนจากนั้นค่อยมาพิจารณาดำเนินการ

เรื่องนี้ ขอบคุณครับ

นายสอน โสมเค็ม ขอเชิญ ท่านปลัด อบต. ชี้แจงครับ

ประธานสภาฯ

/จ.ส.อ.คำรณ...

5

จ.ส.อ.คำรณ ภูหอมหวน กล่าวต่อที่ประชุม ในการจัดทำแผนพัฒนาได้บรรจุเรื่อง

ปลัด อบต./เลขานุการสภาฯล่องเรือแพไว้ในแผน ก็จะขี้แจงให้ทราบตรงนี้ว่า ที่บรรจุไว้

ในแผนนั้นเราจะทำหรือไม่ทำก็ได้ บรรจุไว้ให้มีในแผนพัฒนา

ถ้าจะทำก็เพราะจะต้องนำโครงการต่าง ๆ ที่จะดำเนินการเข้า

ในข้อบัญญัติงบประมาณประจำปี ซึ่งเป็นการดำเนินการที่

ถูกต้อง ถ้าไม่มีในแผนจะนำสู่การปฏิบัติไม่ได้

นายสอน โสมเค็ม กล่าวต่อที่ประชุมว่า ขอเชิญท่านเอกชัย บุญกัญญา หมู่ที่ 5 ประธานสภาฯ เชิญครับ

นายเอกชัย บุญกัญญา กล่าวต่อที่ประชุมว่า จากการที่ได้ไปศึกษาดูงานที่จังหวัด

ส.อบต.หมู่ที่ 3 ตาก และจังหวัดอื่น ๆ ที่มีลักษณะเช่นบึงเกลือเรา และเขา

ทำการล่องเรือแพ ผมเห็นด้วยกับการทำล่องเรือแพ เพราะล่องแพไม่ได้กินน้ำลึก บึงเกลือพอจะทำได้ถ้าทำได้จะมีนักท่องเที่ยวเพิ่มมากขึ้น ขอบคุณครับ

นายสอน โสมเค็ม กล่าวต่อที่ประชุมว่า มีสมาชิกท่านใดจะเสนอหรือไม่

ประธานสภาฯ

***ที่ประชุม : ไม่มีผู้ใดเสนอ***

นายสอน โสมเค็ม กล่าวต่อที่ประชุมว่า ในญัตติ เรื่องพิจารณาให้ความเห็นชอบ

ประธานสภาฯ แผนพัฒนาท้องถิ่น (พ.ศ. 2566 – 2570) ฉบับทบทวน

เพิ่มเติมครั้งที่ 1 เมื่อไม่มีสมาชิกสภาฯ เสนอ หรือซักถาม

ต่อไปก็จะขอมติที่ประชุม ถ้าเห็นชอบ หรือ ไม่เห็นชอบ

ขอให้ยกมือ

**มติที่ประชุม**

 - เห็นชอบ จำนวน 8 เสียง

 - ไม่เห็นชอบ จำนวน - เสียง

 - งดออกเสียง จำนวน 1 เสียง

**ระเบียบวาระที่ 5 เรื่อง พิจารณาให้ความเห็นชอบร่าง ระเบียบสภา**

**องค์การบริหารส่วนตำบลบึงเกลือ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2566**

/นายสอน โสมเค็ม...

6

นายสอน โสมเค็ม กล่าวต่อที่ประชุมว่า เรื่อง พิจารณาให้ความเห็นชอบร่าง

ประธานสภาฯ ระเบียบสภาองค์การบริหารส่วนตำบลบึงเกลือ ว่าด้วยการ

ดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2566 ก็ขอเชิญท่านปลัดองค์การบริหาร

ส่วนตำบลบึงเกลือ ได้ชี้แจงกฎหมาย ระเบียบที่เกี่ยวข้อง

จ.ส.อ.คำรณ ภูหอมหวน กล่าวต่อที่ประชุม กรมส่งเสริมการปกครองท้องถิ่นได้มี

ปลัด อบต./เลขานุการสภาฯ หนังสือติดตามการดำเนินการเรื่องการจัดทำร่างระเบียบสภาท้องถิ่น ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่นและติดตามผลการดำเนินการ และจังหวัดร้อยเอ็ดและอำเภอเสลภูมิก็ได้แจ้งให้ดำเนินการเรื่องนี้ให้เสร็จเรียบร้อย จึงต้องมีการร่างระเบียบฯ นี้ขึ้นหมายความว่าประชาชนสามารถเข้าชื่อร่างข้อบัญญัติท้องถิ่นได้ เช่น

การคมนาคม การรักษาความสะอาดภายในตำบล การอนุรักษ์ทรัพยากรธรรมชาติ เป็นต้น และผู้ที่จะเข้าชื่อนั้นต้องมีรายชื่ออยู่ในตำบลนั้น ๆ ความเป็นมาคร่าว ๆ ก็เช่นนี้

ซึ่งเนื้อหาสาระนั้น ท่านหัวหน้าสำนักปลัดจะได้แจ้งต่อไป

นายสอน โสมเค็ม กล่าวต่อที่ประชุมว่า ขอเชิญท่านหัวหน้าสำนักปลัด อบต.

ประธานสภาฯ

นางวิภาวดี วันสุข กล่าวต่อที่ประชุมว่า ร่างระเบียบสภาองค์การบริหาร

หัวหน้าสำนักปลัด อบต. ส่วนตำบลบึงเกลือว่าด้วยการดำเนินการของประชาชนในการ

เข้าชื่อเสนอข้อบัญญัติท้องถิ่น พ.ศ. 2566

โดยที่เป็นการสมควรให้มีระเบียบสภาองค์การบริหารส่วนตำบลบึงเกลือบึงเกลือ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2566

อาศัยอำนาจตามมาตรา 9 วรรคสอง แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 โดยความเห็นชอบของสภาท้องถิ่น ในการประชุมสมัยสามัญ สมัยที่ 2 ครั้งที่ 1 เมื่อวันที่ 29 เดือนพฤษภาคม พ.ศ. 2566 จึงให้กำหนดระเบียบสภาองค์การบริหารส่วนตำบลบึงเกลือบึงเกลือ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2566 ดังนี้

ข้อ 1 ระเบียบ.....

7

ข้อ 1 ระเบียบนี้เรียกว่า“ระเบียบสภาองค์การบริหารส่วนตำบลบึงเกลือบึงเกลือ ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2566”

 ข้อ 2 ระเบียบนี้ให้ใช้บังคับตั้งแต่วันถัดจากวันประกาศเป็น

ต้นไป

ข้อ 3 ในระเบียบนี้

“ข้อบัญญัติ” หมายความว่า ข้อบัญญัติท้องถิ่น

“ปลัดองค์กรปกครองส่วนท้องถิ่น” หมายความว่า ปลัดองค์การบริหารส่วนตำบลบึงเกลือ และให้หมายความรวมถึงเจ้าหน้าที่ขององค์การบริหารส่วนตำบลบึงเกลือซึ่งปลัดองค์การบริหารส่วนตำบลบึงเกลือสั่งให้เป็นผู้ดำเนินการแทน

“ผู้มีสิทธิเลือกตั้ง” หมายความว่า ผู้มีสิทธิเลือกตั้งตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น

“ผู้ประสานงาน” หมายความว่า บุคคลที่ได้รับมอบหมายจากผู้มีสิทธิเลือกตั้งที่ยื่นคำร้องขอต่อประธานสภาองค์การบริหารส่วนตำบลบึงเกลือให้จัดทำร่างข้อบัญญัติท้องถิ่นหรือการเชิญชวนผู้มีสิทธิเลือกตั้ง

ข้อ 4 ผู้มีสิทธิเข้าชื่อเสนอข้อบัญญัติท้องถิ่นใดประสงค์จะให้องค์การบริหารส่วนตำบลบึงเกลือดำเนินการจัดทำร่างข้อบัญญัติท้องถิ่นหรือดำเนินการเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่นหรือให้ดำเนินการทั้งสองกรณี ให้ผู้เข้าชื่อ(จำนวนไม่เกินสิบคน)ยื่นคำร้องว่าประสงค์จะให้จัดทำร่างข้อบัญญัติท้องถิ่นหรือเชิญชวนให้ร่วมเข้าชื่อเสนอร่างข้อบัญญัติท้องถิ่นเรื่องใดและหรือมีเนื้อหาอย่างไร โดยมีรายละเอียดเกี่ยวกับชื่อ ชื่อสกุล เลขประจำตัวประชาชน และลายมือชื่อพร้อมทั้งมอบหมายบุคคลหนึ่งบุคคลใดเป็นผู้ประสานงานเพื่อประโยชน์ในการจัดทำร่างข้อบัญญัติแล้วยื่นต่อประธานสภาองค์การบริหารส่วนตำบล

บึงเกลือ....

8

บึงเกลือด้วยตนเองหรือส่งทางไปรษณีย์ จดหมายอิเล็กทรอนิกส์ หรือสื่ออิเล็กทรอนิกส์อื่น ให้ประธานสภาองค์การบริหารส่วนตำบลบึงเกลือตรวจสอบความถูกต้องของคำร้องตามวรรคหนึ่งหากตรวจสอบแล้วเห็นว่าไม่ถูกต้องครบถ้วน ให้แจ้งประสานงานแก้ไขข้อบกพร่องดังกล่าวโดยเร็วแต่หากตรวจสอบแล้วเห็นว่าถูกต้องครบถ้วน ให้ถือว่าวันที่ยื่นคำร้องถูกต้องครบถ้วนเป็นวันรับคำร้องขอและให้ดำเนินการต่อไปตามข้อ 5และให้ประธานสภาองค์การบริหารส่วนตำบลบึงเกลือมอบหมายให้ปลัดองค์กรปกครองส่วนท้องถิ่นดำเนินการให้ตามความประสงค์ของผู้ยื่นคำร้อง

ข้อ 5 ในการจัดทำร่างข้อบัญญัติท้องถิ่นให้ปลัดองค์การบริหารส่วนตำบลบึงเกลือจัดทำร่างข้อบัญญัติท้องถิ่นโดยต้องมีสาระสำคัญและเป็นไปตามแบบที่กำหนดในข้อบังคับการประชุมสภาท้องถิ่น ปลัดองค์การบริหารส่วนตำบลบึงเกลือต้องจัดทำร่างข้อบัญญัติท้องถิ่นตามวรรคหนึ่งให้แล้วเสร็จ(ภายในสามสิบวัน) นับแต่วันที่ได้รับการร้องขอตาม ข้อ 4 วรรคสอง หากเห็นว่าจะไม่แล้วเสร็จภายในระยะเวลาดังกล่าวให้ปลัดองค์การบริหารส่วนตำบลบึงเกลือขอขยายระยะเวลาต่อประธานสภาองค์การบริหารส่วนตำบลบึงเกลือซึ่งประธานสภาองค์การบริหารส่วนตำบลบึงเกลืออาจจะขยายให้เป็นกรณีไปก็ได้ แต่เมื่อรวมระยะเวลาที่ขยายแล้วต้อง ไม่เกินเก้าสิบวัน ทั้งนี้การจัดทำร่างข้อบัญญัติท้องถิ่นดังกล่าวยังไม่ถือว่ามีผลเป็นการเข้าชื่อเสนอร่างข้อบัญญัติท้องถิ่นตามกฎหมายว่าด้วยการเข้าชื่อเสนอข้อบัญญัติท้องถิ่น

ข้อ 6 เมื่อปลัดองค์การบริหารส่วนตำบลบึงเกลือได้จัดทำร่างข้อบัญญัติท้องถิ่นเสร็จเรียบร้อยแล้วให้แจ้งผู้ประสานงานรับร่างข้อบัญญัติท้องถิ่นเพื่อไปดำเนินการเชิญชวนต่อไป หรือหากผู้ยื่นคำร้องประสงค์ให้องค์การบริหารส่วนตำบลบึงเกลือดำเนินการเชิญชวนผู้มีสิทธิเลือกตั้งให้ร่วมเข้าชื่อเสนอร่าง

ข้อบัญญัติ...

9

ข้อบัญญัติท้องถิ่นดังกล่าวให้ปลัดองค์กรปกครองส่วนท้องถิ่นดำเนินการตามข้อ 7

ข้อ 7 ให้ปลัดองค์กรปกครองส่วนท้องถิ่นจัดทำประกาศเชิญชวนผู้มีสิทธิเลือกตั้งให้ร่วมเข้าชื่อเสนอร่างข้อบัญญัติท้องถิ่น

พร้อมกับแนบร่างข้อบัญญัติท้องถิ่น โดยเชิญชวนเป็นการทั่วไปผ่านทางหนังสือระบบเทคโนโลยีสารสนเทศ หรือทางอื่นๆ พร้อมระบุสถานที่จัดส่งเอกสารและที่อยู่ไปรษณีย์อิเล็กทรอนิกส์ สื่ออิเล็กทรอนิกส์ หรือระบบเทคโนโลยีอื่น

ข้อ 8 ผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่นสามารถส่งหลักฐานการร่วมเข้าชื่อเสนอร่างข้อบัญญัติท้องถิ่นโดยต้องมีหลักฐานแสดงชื่อ ชื่อสกุล เลขบัตรประจำตัวประชาชนของผู้ร่วมเข้าชื่อและข้อความที่แสดงให้เห็นว่าตนสมัครใจเข้าร่วมในการเสนอร่างข้อบัญญัติท้องถิ่น พร้อมทั้งลงลายมือชื่อและส่งไปยังสถานที่หรือผ่านสื่ออิเล็กทรอนิกส์ที่ผู้เชิญชวนกำหนดไว้ในหนังสือเชิญชวนหรือสื่ออิเล็กทรอนิกส์การส่งหลักฐานตามวรรคหนึ่ง สามารถส่งได้ด้วยตนเองทางไปรษณีย์ ทางไปรษณีย์อิเล็กทรอนิกส์ หรือสื่ออิเล็กทรอนิกส์อื่น

ข้อ 9 ในกรณีที่องค์การบริหารส่วนตำบลบึงเกลือจัดให้มีการร่วมเข้าชื่อเสนอร่างข้อบัญญัติท้องถิ่นผ่านระบบสารสนเทศผู้มีสิทธิเลือกตั้งที่ประสงค์จะร่วมเข้าชื่อเสนอร่างข้อบัญญัติท้องถิ่นผ่านทางระบบสารสนเทศนั้นให้ลงทะเบียนและยืนยันตนก่อนเข้าสู่ระบบเพื่อร่วมเข้าชื่อเสนอร่างข้อบัญญัติท้องถิ่นโดยไม่ต้องลงลายมือชื่อ

ข้อ 10 ผู้มีสิทธิเลือกตั้งที่ร่วมเข้าชื่อเสนอร่างข้อบัญญัติท้องถิ่นมีสิทธิถอนการร่วมเข้าชื่อเสนอร่างข้อบัญญัติท้องถิ่นได้ก่อนที่ผู้มีสิทธิเข้าชื่อจะเสนอร่างข้อบัญญัติท้องถิ่นต่อประธานสภาองค์การบริหารส่วนตำบลบึงเกลือการถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่นให้ทำเป็นหนังสือซึ่งมีข้อความแสดงชื่อ ชื่อสกุล เลขประจำตัว

/ประชาชน...

10

ประชาชน และข้อความที่แสดงให้เห็นว่าตนเองประสงค์จะถอนการร่วมเข้าชื่อเสนอร่างข้อบัญญัติท้องถิ่นฉบับใด พร้อมลงลายมือชื่อและส่งให้องค์การบริหารส่วนตำบลบึงเกลือด้วยตนเองทางไปรษณีย์ ไปรษณีย์อิเล็กทรอนิกส์ หรือทางสื่ออิเล็กทรอนิกส์ การถอนชื่อจากการเป็นผู้ร่วมเข้าชื่อเสนอร่างข้อบัญญัติท้องถิ่นตามข้อ 9 ให้เข้าสู่ระบบการเข้าชื่อเสนอร่างข้อบัญญัติท้องถิ่นทางระบบเทคโนโลยีสารสนเทศนั้น เพื่อยืนยันตัวตนทำรายการถอนชื่อ

ข้อ 11 เมื่อองค์การบริหารส่วนตำบลบึงเกลือได้รับและรวบรวมหลักฐานการเข้าชื่อของผู้ร่วมเข้าชื่อเสนอร่างข้อบัญญัติท้องถิ่น และมีผู้ร่วมเข้าชื่อเสนอร่างข้อบัญญัติท้องถิ่นจำนวนไม่น้อยกว่าตามที่กฎหมายว่าด้วยการเข้าชื่อเสนอข้อบัญญัติท้องถิ่นกำหนด ให้องค์การบริหารส่วนตำบลบึงเกลือออกหนังสือรับรองความถูกต้องครบถ้วนของจำนวนผู้ร่วมเข้าชื่อเสนอร่างข้อบัญญัติท้องถิ่นให้ผู้ประสานงานเพื่อไปดำเนินการตามมาตรา 8 แห่งพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 ต่อไป

ข้อ 12 ให้ประธานสภาองค์การบริหารส่วนตำบลบึงเกลือ รักษาการตามระเบียบนี้ ในร่างระเบียบฯ ก็ขอให้สมาชิกสภาได้พิจารณาว่าสมควรให้ดำเนินการต่อไปหรือแก้ไขอย่างไร ขอให้พิจารณา

นายสอน โสมเค็ม ตามที่ท่านหัวหน้าสำนักปลัด อบต. ได้รายงานมานั้น ถือว่า

ประธานสภาฯ เป็นการดำเนินการตามคำสั่งของกรมฯ และถ้าได้ประกาศใช้เป็นระเบียบข้อบังคับแล้ว ก็จะใช้เป็นแนวทางและควบคุมกรณีที่จะมีการเข้าชื่อเสนอข้อบัญญัติต่อไป และทุกท่านก็ได้รับทราบในเนื้อหาสาระแล้ว มีสมาชิกท่านใดจะเสนอหรือสอบถามอีกหรือไม่ ขอเชิญครับ

***ที่ประชุม : ไม่มีผู้ใดเสนอ***

นายสอน โสมเค็ม กล่าวต่อที่ประชุมว่า ในญัตติ เรื่องพิจารณาให้ความเห็นชอบ

ประธานสภาฯ ร่างระเบียบสภาองค์การบริหารส่วนตำบลบึงเกลือบึงเกลือ

ว่าด้วยการดำเนินการของประชาชนในการเข้าชื่อเสนอ

/ข้อบัญญัติ....

11

ข้อบัญญัติท้องถิ่น พ.ศ. 2566 เมื่อไม่มีสมาชิกสภาฯ เสนอ

หรือซักถามอีก ต่อไปก็จะขอมติที่ประชุม ถ้าเห็นชอบ หรือ

ไม่เห็นชอบ ขอให้ยกมือ

**มติที่ประชุม**

 - เห็นชอบ จำนวน 8 เสียง

 - ไม่เห็นชอบ จำนวน - เสียง

 - งดออกเสียง จำนวน 1 เสียง

 **เวลา 12.00 น. พักการประชุม รับประทานอาหารกลางวัน**

**ภาคบ่ายเริ่มประชุมเวลา 13.15 น.**

**ระเบียบวาระที่ 6 เรื่องอื่นๆ**

นายสอน โสมเค็ม กล่าวต่อที่ประชุมว่า สำหรับระเบียบวาระที่ 6 เรื่องอื่น ๆ

ประธานสภาฯ สมาชิกท่านใดจะเสนออะไร หรือมีข้อซักถามอะไรหรือไม่

ขอเชิญผู้อำนวยการกองการศึกษาฯ

นางสาวกาญนภา ทุมมาสุด ขอแจ้งให้ทราบ ประเพณีบุญบั้งไฟบ้านหัวคู หมู่ที่ 4 หมู่ที่ 9

ผู้อำนวยการกองการศึกษาฯ ตามข้อบัญญัติงบประมาณ ปี พ.ศ.2566 อุดหนุนให้บ้านหัวคู

จัดประเพณีบุญบั้งไฟ ปี 2566 ตั้งไว้ 140,000 บาท วันที่ 3

และวันที่ 4 มิถุนายน 2566

นายสอน โสมเค็ม กล่าวต่อที่ประชุมว่า ถ้าเป็นการอุดหนุนงบประมาณให้กับ

ประธานสภาฯ หมู่บ้านแล้วทางพนักงานเจ้าหน้าที่และ ส.อบต.ได้เข้าร่วม

หรือไม่

นางสาวกาญนภา ทุมมาสุด เรื่องการเข้าร่วมกิจกรรมนั้น ท่านนายก อบต.ได้เชิญ

ผู้อำนวยการกองการศึกษาฯ พนักงานเจ้าหน้าที่และ ส.อบต. รวมกันในวันที่ 3

และวันที่ 4 มิถุนายน 2566 และมอบให้กองการศึกษาเป็น

พี่เลี้ยงให้กับชาวบ้านที่รับเงินอุดหนุน

นายสอน โสมเค็ม กล่าวต่อที่ประชุม ขอเชิญท่าน ปลัด อบต.

ประธานสภาฯ

จ.ส.อ.คำรณ ภูหอมหวน กล่าวต่อที่ประชุม การจัดประเพณีบุญบั้งไฟนี้ มี 2 แบบครับ

ปลัด อบต./เลขานุการสภาฯ แบบที่ 1 อบต.ดำเนินการจัดเอง คือทำทุกอย่างตามระเบียบ

ที่เกี่ยวข้อง แบบที่ 2 อุดหนุนให้กับหมู่บ้าน โดย อบต.เป็น

พี่เลี้ยง

นายสอน...

12

นายสอน โสมเค็ม กล่าวต่อที่ประชุม ขอเชิญท่านเลขานุการนายก อบต.

ประธานสภาฯ

นายสวัสดิ์ วรรณภักดี เรื่องการจัดเตรียมอาหารผู้ร่วมงานนั้น ในวันเตรียมสถานที่

เลขานุการนายก อบต. รับประทานอาหารที่บ้านผู้ใหญ่บ้าน หมู่ที่ 9 และบ้านนายก

อบต. และได้ฝากหนังสือเชิญผู้บริหาร อปท.ต่าง ๆ และทีมงานแล้ว ประธานในพิธีเปิดถ้ามีการใส่ซองให้ชาวบ้านรับส่วนแขกที่เป็นผู้บริหาร ให้ซองมาให้ผู้บริหารรับซองเพราะนายก อบต.เราได้ไปใส่ซองร่วมงานมาแล้ว บั้งไฟจุด มีดังนี้

หมู่ที่ 1,2,3 จำนวน 1 บั้ง หมู่ที่ 5,6,7 จำนวน 1 บั้ง

หมู่ที่ 4,9 จำนวน 1 บั้ง และมีบั้งไฟจุดถวายประมาณ 11 บั้ง

นายสอน โสมเค็ม กล่าวต่อที่ประชุม ขอขอบคุณท่านเลขานุการนายก อบต.

ประธานสภาฯ เนื่องจากมีคนฝากถามและไม่เห็นมีการประชุมเตรียมงานเลย

ปีหน้าถ้ามีการอุดหนุนอีก ควรมีการประชุมร่วมกันด้วยนะครับ ขอเชิญท่านเหลี่ยม โคตุเคน ส.อบต.ม.4

นายเหลี่ยม โคตุเคน กล่าวต่อที่ประชุม มีชาวบ้านที่เดือดร้อนฝากถามมาว่า

ส.อบต.ม.4 หล่มน้อยที่ระบายน้ำจากบ้านหัวคูหมู่ 4 แต่ก่อน 30 – 40 ปี

ได้ใช้เป็นทางระบายน้ำ และสัญจร ปัจจุบันได้มีการซื้อขายเปลี่ยนเจ้าของและมีการกั้นทางน้ำ ซื้อท่อมาใส่ก็บอกว่าออกเงินกันจ้างแมคโครมาวางท่อแต่พอจะมาทำจริง ๆ ก็บอกว่าได้ทำการหว่านข้าวแล้วทำไม่ได้ ขอฝากถึงคณะผู้บริหารครับ

นายสอน โสมเค็ม กล่าวต่อที่ประชุม ขอขอบคุณท่าน ส.อบต.ม.4 ฝาก

ประธานสภาฯ ผู้บริหารพิจารณา ขอสอบถามกองช่างว่ามีการดำเนินการ

ตามข้อบัญญัติอะไรบ้างครับช่วงนี้

นายเนรมิต เพ็งศิลา กล่าวต่อที่ประชุม โครงการตามข้อบัญญัติ ปี 2566 ที่กำลัง

นายช่างโยธาชำนาญงาน ดำเนินการก็มีดังนี้

1. ปรับปรุงถนนลูกรัง หมู่ที่ 9
2. ก่อสร้างรางระบายน้ำ หมู่ที่ 9
3. ซ่อมแซมถนนคอนกรีต หมู่ที่ 4,9
4. ก่อสร้างรางระบายน้ำ หมู่ที่ 6
5. ปรับปรุงถนนลงหินคลุก หมู่ที่ 3
6. วางท่อน้ำ หมู่ที่ 7
7. ก่อสร้างรางระบายน้ำ หมูที่ 5 กำลังทำสัญญาฯ

 นายสอน....

13

นายสอน โสมเค็ม กล่าวต่อที่ประชุม ขอเชิญ ส.อบต. ม.7 ครับ

ประธานสภาฯ

นายปราณี คำสาสินธ์ ขอฝากอีกเรื่องครับ เมื่อมีฝนตกการสัญจรสายทาง จุด

ส.อบต. ม.7 หน้าบ้านนายสุทธี พิมเสน ถึงหน้าบ้านนายแจ่ม ทองวันดี

 มีน้ำท่วมขังตลอด เป็นมาช้านานแล้ว ผมว่าจะเชิญท่าน

รองมานิต ไปดูด้วยครับว่าจะดำเนินการอย่างไร

นายสอน โสมเค็ม กล่าวต่อที่ประชุม ขอเชิญ ส.อบต. ม.4 ครับ

ประธานสภาฯ

นายเหลี่ยม โคตุเคน กล่าวต่อที่ประชุม เรื่องค่าไฟผลิตน้ำประปาแพงมากรายจ่าย

ส.อบต.ม.4 สูงกว่ารายรับมานานแล้ว ตอนนี้ค่าไฟฟ้าแพงมาก อยากจะได้ไฟฟ้าระบบโซล่าเซลล์ จะช่วยประหยัดได้มาก

นายสอน โสมเค็ม กล่าวต่อที่ประชุม โครงการไฟฟ้าระบบโซล่าเซลล์ได้บรรจุไว้ประธานสภาฯ ในแผนพัฒนาแล้วเพื่อจะพิจารณาในการจัดทำข้อบัญญัติ

ปีงบประมาณ พ.ศ. 2567 ครับ / ขอเชิญท่านรองมานิต ครับ

นายมานิต ไชยเม็ง ขอขอบคุณสมาชิกสภาฯ ทุกท่าน ที่ได้ให้ความเห็นชอบ

รองนายก อบต. แผนพัฒนาฯ ในแต่ละหมู่บ้านมีความเดือดร้อนไม่เหมือนกัน

จะพิจารณาจากการประชาคม ในเรื่องที่จะสอบถามผู้บริหารนั้น จะนำเสนอให้นายก อบต.พิจารณาและตอบคำถามในโอกาสต่อไป ครับ

นายสอน โสมเค็ม กล่าวต่อที่ประชุมว่า ในระเบียบวาระเรื่องอื่น ๆ นี้ มีสมาชิก

ประธานสภาฯ ท่านใดจะเสนออีกหรือไม่

***ที่ประชุม : ไม่มีผู้ใดเสนอ***

นายสอน โสมเค็ม กล่าวต่อที่ประชุมว่า ถ้าไม่มีสมาชิกท่านใดจะสอบถาม หรือ

ประธานสภาฯ เสนออะไรอีกแล้ว ผมขอปิดประชุม

 **ปิดประชุมเวลา 14.30 น.**

 ลงชื่อ จ.ส.อ ผู้จดรายงานการประชุม

 (คำรณ ภูหอมหวน)

 ปลัด อบต./เลขานุการสภาองค์การบริหารส่วนตำบลบึงเกลือ

คณะกรรมการ.....

14

**คณะกรรมการตรวจรับรองรายงานการประชุม**

1. ลงชื่อ คณะกรรมการฯ 2. ลงชื่อ คณะกรรมการฯ

 (นายศิริมงคล ไชยพันธ์) (นายปราณี คำสาสินธ์)

3. ลงชื่อ คณะกรรมการฯ 4. ลงชื่อ คณะกรรมการฯ

 (นางแต่ง สมสอาด) (นายสวง ยะหา)

 5. ลงชื่อ คณะกรรมการฯ

 (นายเอกชัย บุญกัญญา)

 ลงชื่อ ......................................

 (นายสอน โสมเค็ม)

 ประธานสภาองค์การบริหารส่วนตำบลบึงเกลือ